《水调歌头·登甘露寺多景楼望淮有感》
宋代·程珌

天地本无际，南北竟谁分？楼前多景，中原一恨杳难论。却似长多万里，忽有孤山两点，点破水晶盆。为借鞭霆力，驱去附昆仑。
望淮阴，兵冶处，俨然存。看来天意，止欠士雅与刘琨。三拊当时顽石，唤醒隆中一老，细与酌芳尊。孟夏正须雨，一洗北尘昏。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，多东转运判官。